မိန်းမကား နှမ်း၊ ယောက်ျား ထန်း

မိန်းမကား နှမ်း၊ ယောက်ျား ထန်း သည် မြန်မာဆိုရိုးစကား ဖြစ်သည်။ အဓိပ္ပာယ် “မိန်းမကား နှမ်း၊ ယောက်ျား ထန်း” ဆိုသည်မှာ အမျိုးသမီးနှင့် အမျိုးသားတို့၏ ရုပ်ပိုင်းဆိုင်ရာ ကြီးထွားမှုနှင့် အိုမင်းရင့်ရော်မှုကို နှိုင်းယှဉ်ဖော်ပြသော ဆိုရိုးစကားဖြစ်သည်။ “နှမ်း”ပင်သည် စိုက်ပျိုးပြီး မကြာမီ ရင့်မှည့်လွယ်သကဲ့သို့ အမျိုးသမီးများသည်လည်း ငယ်ရွယ်စဉ်မှာပင် အရွယ်ရောက်လွယ်ပြီး အိုမင်းရင့်ရော်မှု လက္ခဏာများ စောစီးစွာ ပေါ်တတ်သည်။ “ထန်း”ပင်သည် ကြီးထွားရန် အချိန်ကြာမြင့်သကဲ့သို့ အမျိုးသားများသည်လည်း အရွယ်ရောက်ရန် အချိန်ပိုကြာပြီး အိုမင်းရင့်ရော်မှု လက္ခဏာများ နောက်ကျမှ ပေါ်တတ်သည်ဟု ဆိုလိုသည်။ ဤဆိုရိုးစကားသည် အမျိုးသမီးနှင့် အမျိုးသားတို့၏ ဇီဝကမ္မဆိုင်ရာ ကွာခြားချက်ကို ရိုးရှင်းစွာ နှိုင်းယှဉ်ဖော်ပြခြင်းဖြစ်သည်။ ကိုးကားချက်များ "မိန်းမကား နှမ်း၊ ယောက်ျား ထန်းဟူ၍ဆိုသော စကားပုံအတိုင်း မိန်းမတို့သည် အရွယ်ရောက်လွယ်၍ အိုရုပ်ပေါ်လွယ်၏။" [၁၂၈၇] သုတ္တန်နီတိ။ ၆၇။ ကိုးကား Category:မြန်မာဆိုရိုးစကားများ